open-index/open-wikipedia-markdown huggingface dataset:
Γκίζελα (κόρη του Λουδοβίκου του Ευσεβή)

Η **Γκίζελα**, γερμ. Gisela (γενν. π. 821) από τον Οίκο των Καρολιδών ήταν κόρη του βασιλιά των Φράγκων & Λομβαρδών και με τον γάμο της έγινε μαργραβίνα του Φρίουλι.

## Βιογραφία
Ήταν η μόνη (επιζήσασα) κόρη του Λουδοβίκου Α΄ του *Ευσεβούς* βασιλιά των Φράγκων & Λομβαρδών και της 2ης συζύγου του Ιουδήθ των Παλαιών Γουέλφων, κόρης του Γουέλφου κόμη Φραγκικών γαιών στη Βαυαρία.

Έκανε γάμο με τον ισχυρό και με επιρροή Εβεράρδος μάργραβο του Φρίουλι, που αργότερα αγιοποιήθηκε. Η Γκιίζελα ήταν διάσημη για την ευλάβειά της και την αρετή της, όπως και η ομώνυμη μεγάλη θεία της Γκίζελα, αδελφή του Καρλομάγνου, η οποία είχε επιλέξει τη θρησκευτική ζωή από νέα.

Η προίκα της περιελάμβανε πολλές πλούσιες περιοχές, όπως η ενορία του Συζουάν. Αυτή βρισκόταν στο κέντρο της επαρχίας Πεβέλ και ήταν από τις πιο ωραίες κώμες στην περιοχή. Έγινε μία από τις κατοικίες του ζεύγους. Ίδρυσαν μία μονή εκεί, που ολοκληρώθηκε μετά το τέλος των δύο τους. Η μονή του Σαν Σαλβατόρε δόθηκε στην Γκίζελα από την Ερμενγάρδη του Τουρ, σύζυγο του Λοθαρίου Α΄ των Φράγκων, αδελφού της Γκίζελας. Υπηρετησε εκεί για ένα διάστημα ως ηγουμένη και κοσμήτωρ. Αφιέρωνε τον χρόνο της για τη μόρφωση τη δική της και των πολλών παιδιών της.

## Οικογένεια
Παντρεύτηκε τον Εβεράρδος των Ουνρουοχιδών μάργραβο του Φρίουλι και είχε τέκνα:
* Ινγκέλτρουντε 837/40-870, ίσως παντρεύτηκε τον Ερρίκο των Ποππονιδών μάργραβο των Φράγκων.
* Ούνρουοχ Γ΄ π.840-874, μάργραβος του Φρίουλι.
* Βερεγγάριος Α΄ 845-924, μάργραβος του Φρίουλι, βασιλιάς των Φράγκων, διεκδικητής βασιλιάς της Λομβαρδίας.
* Ιουδήθ απεβ. π. 881, παντρεύτηκε πρώτα τον Αρνούλφο Α΄ των Λεοπολδιδών δούκα της Βαυαρίας και μετά τον Κορράδο Β΄ των Παλαιών Γουέλφων δούκα της Άνω (ie Πέραν του Γιούρα) Βουργουνδίας.   
* Εβεράρδος, Άντελαρντ, Ρούντολφ, Χαϊλβίζε, Γκιζέλε, απεβ. σε νεαρή ηλικία.

## Παραπομπές


## Πηγές
*  Chevalier. Répertoires des sources historiques au mot Eberhard. Don Boquet. Rerum gallicarum et francicarum scriptores T. VII ; Acta sanctorum VIeme volume d'Octobre. --Buzelin Gallo-Flandria I 102 ; III, 107-109 usw

Κατηγορία:Δυναστεία των Καρολιδών
Φιλίπα Αζεβέντο

εναλλ.=filipa azevedo|μικρογραφία|Η Φιλίπα Αζεβέντο το 2010, στο διαγωνισμό τραγουδιού Eurovision στο Όσλο
Η **Φιλίπα Αζεβέντο ντε Μαγκαλιάες** (γεννημένη στις 31 Ιουλίου 1991), είναι πορτογαλίδα τραγουδίστρια. Διαμένει στο Ηνωμένο Βασίλειο ενώ παρακολουθεί μουσική σχολή στο Λονδίνο. Η Αζεβέντο εκπροσώπησε την Πορτογαλία στο διαγωνισμό τραγουδιού της Eurovision 2010 με το τραγούδι "Há dias assim", τερματίζοντας 18η ανάμεσα σε 25 χώρες στο Όσλο της Νορβηγίας στις 29 Μαΐου 2010.

Η Αζεβέντο γεννήθηκε στο Πόρτο και μέχρι την ηλικία των δεκαπέντε ετών έζησε στο χωριό Μοντεζέλο, κοντά στην Μέλρες της ενορίας του Γκοντομάρ, στη βόρεια Πορτογαλία.  Στην ηλικία των 12 ετών συμμετείχε σε ένα μάθημα στο Δυτικό Φεστιβάλ Συναυλιών στο Ωδείο Μουσικής του Πόρτο, όπου εκεί ανακάλυψε το πάθος και το ταλέντο για το τραγούδι. Σύντομα εγκατέλειψε τα μαθήματα για να ακολουθήσει μουσική σταδιοδρομία, ενώ στην ηλικία των 16 ετών συμμετείχε στην εκπομπή Família Superstar (την πορτογαλική έκδοση του The Superstar Family Show).
## Παραπομπές


Κατηγορία:Πορτογάλοι τραγουδιστές
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2010
Λουτρά Χούνης Αιτωλοακαρνανίας

Τα **Λουτρά** είναι ημιορεινό χωριό της Περιφερειακής Ενότητας Αιτωλοακαρνανίας σε υψόμετρο 390 μέτρα.

## Γενικά στοιχεία
Τα Λουτρά βρίσκονται προς τα όρια με την Περιφερειακή Ενότητα Ευρυτανίας και νότια της τεχνητής λίμνης Κρεμαστών. Είναι κτισμένα  σε απόσταση 49 χλμ. ΒΑ. από το Αγρίνιο και 2 χλμ. νότια από το φράγμα Κρεμαστών. Ως οικισμός αναφέρεται το 1961 να απογράφεται στην τότε κοινότητα Χούνης. Σύμφωνα με το πρόγραμμα ''Καλλικράτης'' ανήκει στην τοπική κοινότητα Χούνης που υπάγεται στη δημοτική ενότητα Παρακαμπυλίων του δήμου Αγρινίου και σύμφωνα με την απογραφή 2011 έχει 30 κατοίκους.

## Σημείωση
Στην Αιτωλοακαρνανία υπάρχουν οι συνώνυμοι οικισμοί: Λουτρά Μυρτέας και Λουτρά Στάχτης.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Άννα Ροσινέλι

Η **Άννα Ροσινέλι** (Βασιλεία, 20 Απριλίου 1987) είναι Ελβετή τραγουδίστρια-τραγουδοποιός. Η Ροσινέλλι συμμετέχει σε μια μπάντα ποπ-σόουλ. Στις 11 Δεκεμβρίου 2010, η Ροσινέλι κέρδισε τον ελβετικό εθνικό τελικό (Die grosse Entscheidungs Show) με το τραγούδι "In Love for a while" και εκπροσώπησε τη χώρα στο διαγωνισμό τραγουδιού της Eurovision 2011 στο Ντίσελντορφ της Γερμανίας. Στις 10 Μαΐου 2011, συμμετείχε στο διαγωνισμό στο Ντίσελντορφ, στο πρώτο ημιτελικό. Κατάφερε να περάσει στον τελικό μόνο χάρη στην ψήφο της κριτικής επιτροπής. Η Ελβετία τερμάτισε τελευταία εκεί.

## Παραπομπές


Κατηγορία:Ελβετοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με την Ελβετία
Κατηγορία:Διαγωνισμός Τραγουδιού Eurovision 2011
Κατηγορία:Συμμετέχοντες στη Eurovision
Λούστρα Αιτωλοακαρνανίας

Η **Λούστρα** είναι ορεινός οικισμός της Αιτωλοακαρνανίας σε υψόμετρο 620 μέτρων, ο οποίος βρίσκεται βορειοανατολικά της λίμνης Τριχωνίδας σε απόσταση 25 χλμ. Δ. από το Αγρίνιο και 10 χλμ. ΒΔ. από το Θέρμο. Ως οικισμός αναφέρεται επίσημα το 1961 να απογράφεται στην τότε κοινότητα Καλλιθέας. Σύμφωνα με το πρόγραμμα ''Καλλικράτης'', μαζί με την Καλλιθέα αποτελούν την τοπική κοινότητα Καλλιθέας που υπάγεται στη δημοτική ενότητα Παραβόλας του Αγρινίου και σύμφωνα με την απογραφή 2011 ως κοινότητα έχει πληθυσμό 26  κατοίκους, ενώ ως οικισμός 132.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Ντίντρικ Σόλι-Τάνγκεν

Ο **Ντίντρικ Σόλι-Τάνγκεν** (γεννημένος στις 11 Ιουνίου 1987) είναι νορβηγός τραγουδιστής που εκπροσώπησε τη Νορβηγία στο διαγωνισμό τραγουδιού Eurovision 2010 στο Όσλο της Νορβηγίας με το τραγούδι "My Heart Is Yours".

Ο Σόλι-Τάνγκεν γεννήθηκε στο Πόρσγκρουν. Από τα πρώτα του χρόνια εξέφρασε ενδιαφέρον για τη μουσική, ενώ στα 15 του χρόνια μπήκε σε συγκρότημα, αρχικά ως ντράμερ και αργότερα ως τραγουδιστής. Επίσης μαθήτευσε στο τοπικό μουσικό γυμνάσιο.

Από το 2011, ο Ντίντρικ είναι φοιτητής πλήρους φοίτησης στο Ινστιτούτο Καλών Τεχνών Μπάρατ Ντούε στο Όσλο. Ονομάζεται ως "ο τραγουδιστής της όπερας" από αρκετά νορβηγικά μέσα μαζικής ενημέρωσης.
## Παραπομπές


Κατηγορία:Νορβηγοί τραγουδιστές
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2010
Κατηγορία:Συμμετέχοντες στο διαγωνισμό τραγουδιού Eurovision με τη Νορβηγία
Κρύο Νερό Αιτωλοακαρνανίας

Το **Κρύο Νερό** είναι ορεινό χωριό στην Περιφερειακή Ενότητα Αιτωλοακαρνανίας με υψόμετρο 650 μέτρα, το οποίο βρίσκεται στις βόρειες όχθες της λίμνης Τριχωνίδας, σε απόσταση 21  χλμ. Α. από το Αγρίνιο και 15 χλμ. ΒΔ. από το Θέρμο. Το παλιό όνομα είναι *Κρυόνερο* και έτσι αναφέρεται επίσημα το 1835 στο ΦΕΚ 19Α - 07/12/1835 να προσαρτάται στον τότε δήμο Ταξιαρχίδος. Το 1940 μετονομάζεται σε Κρύο Νερό. Σύμφωνα με το πρόγραμμα ''Καλλικράτης'' μαζί με τη Δογρή, τη Βαρειά και τη Νερομάννα αποτελούν την τοπική κοινότητα Νερομάννας που υπάγεται στη δημοτική ενότητα Παραβόλας του δήμου Αγρινίου και σύμφωνα με την απογραφή 2011 έχει 126 μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Ελ Ουέντ

Το **Ελ Ουέντ** (, βερβερικές γλώσσες: ⵙⵓⴼ/Suf, που μεταφράζεται ως *το ποτάμι*), **Σούφ** ή **Ουέντ Σουφ** είναι πόλη, και η πρωτεύουσα της επαρχίας Ελ Ουέντ, στην Αλγερία. Η πόλη που βρίσκεται πλησίον μίας όασης υδροδοτείται από έναν υπόγειο ποταμό, από όπου προέρχεται και το όνομά της, ο οποίος επιτρέπει την καλλιέργεια χουρμάδων και τη σπάνια (για έρημο) χρήση για κατασκευή τούβλων για στέγαση. Καθώς οι περισσότερες στέγες είναι θολωτές, είναι γνωστή ως η «Πόλη των Χιλιάδων Θόλων». 

Το Ελ Ουέντ βρίσκεται 640 χλμ.   νοτιοανατολικά του Αλγερίου (πρωτεύουσα της Αλγερίας), κοντά στα σύνορα με την Τυνησία. Ο πληθυσμός της πόλης ήταν 134.699 κάτοικοι κατά την απογραφή του 2008, από 105.256 το 1998, παρουσιάζοντας ρυθμό αύξησης πληθυσμού σε ποσοστό 2,5%. 

## Ιστορία
αριστερά|μικρογραφία|Το Ελ Ουέντ τον Ιανουάριο του 1913
μικρογραφία|Το παζάρι του Ελ Ουέντ τον Ιανουάριο του 1913
Στον 11ο αιώνα, οι Φατιμίδες έστειλαν τον Μπανού Χιλάλ στην Τριπολιτανία, την Τυνησία και την περιοχή της Κωνσταντίνης εναντίον των Ζιρίδων. 

## Πολιτισμός
Οι κάτοικοι θεωρούνται ως μέλη της φυλής Τερούντ (αραβικά: بنو طرود) που ζουν στην ευρύτερη περιοχή του Ουέντ Σουφ, ωστόσο είναι περισσότερο πιθανό ότι οι σύγχρονοι κάτοικοι της πόλης είναι απόγονοι των αρχικών κατοίκων της όασης. Σύμφωνα με τη λαϊκή παράδοση η πόλη ιδρύθηκε από Σύριους ταξιδιώτες.

## Κλίμα
Το Ελ Ουέντ έχει ζεστό ερημικό κλίμα (Κλιματική ταξινόμηση Κέππεν *BWh*), με πολύ ζεστά καλοκαίρια και ήπιους χειμώνες. Οι βροχοπτώσεις είναι ελαφρές και σποραδικές και τα καλοκαίρια είναι ιδιαίτερα ξηρά.

## Μεταφορές
Η εθνική οδός N16 συνδέει το Ελ Ουέντ με το Τουγγούρτ στα νοτιοδυτικά και τη Τεμπέσα στα βορειοανατολικά. Η εθνική οδός N48 συνδέει το Ελ Ουέντ με την πόλη Στιλ στα βόρεια, από όπου η εθνική οδός N3 συνδέεται με τη Μπίσκρα. 

Το Ελ Ουέντ βρίσκεται περίπου 20 χλμ. νότια του αεροδρομίου Γκουεμάρ.

## Εκπαίδευση
Το 7,4% του πληθυσμού έχει τριτοβάθμια εκπαίδευση και το 17,5% έχει ολοκληρώσει τη δευτεροβάθμια εκπαίδευση. Το συνολικό ποσοστό αλφαβητισμού είναι 86,1% (το δεύτερο υψηλότερο στην επαρχία) με το 91,2% μεταξύ των ανδρών (το δεύτερο υψηλότερο στην επαρχία) και το 80,6% μεταξύ των γυναικών (εξίσου υψηλότερο στην επαρχία). 

## Παραπομπές


Κατηγορία:Πόλεις της Αλγερίας
Κυρά Βγένα Αιτωλοακαρνανίας

Η **Κυρά Βγένα** είναι ορεινό χωριό στην Περιφερειακή Ενότητα Αιτωλοακαρνανίας με υψόμετρο 540 μέτρα, το οποίο βρίσκεται στις βόρειες όχθες της λίμνης Τριχωνίδας, σε απόσταση 20,5 χλμ. Α.-ΒΑ. από το Αγρίνιο και 20 χλμ. ΒΔ. από το Θέρμο. Αναφέρεται επίσημα το 1835 στο ΦΕΚ 19Α - 07/12/1835 με την ονομασία *Αχόμαυρος* να προσαρτάται στον τότε δήμο Ζακωνίνων. Το 1912 το όνομα διορθώνεται σε *Αχόμοβος* και το 1933 με το ΦΕΚ 46Α - 20/02/1933 σε Κυρά Βγένα. Σύμφωνα με το πρόγραμμα ''Καλλικράτης'' αποτελεί την τοπική κοινότητα Κυρά Βγένας που υπάγεται στη δημοτική ενότητα Παραβόλας του δήμου Αγρινίου και σύμφωνα με την απογραφή 2011 έχει 119 μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Ροσάνο

Το **Ροσάνο** είναι προάστιο του μεγάλου Δήμου Κοριλιάνο Ροσάνο της Ιταλικής επαρχίας της Κοζέντσα, στην Ιταλική Περιφέρεια Καλαβρία στην νότια Ιταλία. Η πόλη βρίσκεται σε απόσταση περίπου τρία χιλιόμετρα από τον κόλπο του Τάραντα και φημίζεται για τα λατομεία της από Μάρμαρο και Αλάβαστρο. Είναι έδρα Καθολικής αρχιεπισκοπής και φημίζεται για τον Καθεδρικό ναό και το κάστρο της, στο Ροσάνo γεννήθηκαν δύο πάπες και ο Όσιος Νείλος, ο εκ Καλαβρίας. 

## Μεσαίωνας

Το αυθεντικό όνομα της πόλης στην Ρωμαϊκή αυτοκρατορία ήταν *"Ροσιάνουμ"*. Ο αυτοκράτορας Αδριανός τον 2ο αιώνα μ.Χ. έκτισε ένα λιμάνι που φιλοξενούσε 200 πλοία. Αναφέρεται στο *"Ημερολόγιο του Αντωνίνου"* σαν ισχυρό κάστρο στην Καλαβρία, δεν μπόρεσαν να το κατακτήσουν ούτε ο βασιλιάς των Γότθων Αλάριχος Α΄ ούτε ο Τωτίλας. Οι κάτοικοι του Ροσάνο προσέγγισαν την Βυζαντινή αυτοκρατορία χάρη στην σημαντική θέση τους, τα *"Ευαγγέλια του Ροσάνο"* που γράφτηκαν την ίδια περίοδο ήταν ένα έργο με μεγάλη ιστορική και καλλιτεχνική αξία. O Αντίπαπας Ιωάννης ΙΣΤ΄ καταγόταν από το Ροσάνο.
Οι Σαρακηνοί απέτυχαν να κατακτήσουν την πόλη, μόνο ο Όθων Β΄ της Αγίας Ρωμαϊκής Αυτοκρατορίας το πήρε προσωρινά από τους Βυζαντινούς (982). Ο Ελληνικός χαρακτήρας της πόλης διατηρήθηκε μετά την κατάκτηση της από τους Νορμανδούς, τα προνόμια συνεχίστηκαν όταν κυβέρνησε το Ροσάνο ο Οίκος των Χοενστάουφεν και οι Ανδεγαυοί, αργότερα η Φεουδαρχία το έριξε σε παρακμή (1417). 

## Νεώτερα χρόνια

Το Ροσάνο κυβέρνησαν στην συνέχεια ο Οίκος των Σφόρτσα και ο Σιγισμούνδος Α΄ της Πολωνίας, ενώθηκε με το Βασίλειο της Νεαπόλεως από τον Φίλιππο Β΄ της Ισπανίας χάρη σε μία αμφιλεγόμενη διαθήκη της βασίλισσας της Πολωνίας Μπόνα Σφόρτσα. Με την Ισαβέλλα της Νάπολης έγινε μεγάλο λογοτεχνικό κέντρο αλλά με τους Σπανιάρδους έπεσε σε παρακμή.
Το Στέμμα της Νεαπόλεως πούλησε την ηγεμονία του Ροσάνο στην οικογένεια από την Φλωρεντία Αλντομπραντίνι (1612), η ηγεμονία πέρασε στην συνέχεια στην διάσημη οικογένεια Μποργκέζε (1637 - 1806). Ενώθηκε με την Παρθενόπεια Δημοκρατία (1799) αλλά μετά την Ιταλική ενοποίηση έπεσε σε παρακμή και ο πληθυσμός της πόλης μετανάστευσε. Στο Ροσάνο γεννήθηκαν ο Πάπας Ιωάννης Ζ΄, ο Αντίπαπας Ιωάννης ΙΣΤ΄, ο Άγιος Βαρθολομαίος ο Νεώτερος και ο Άγιος Νείλος ο Νεώτερος, τα *"Απομνημονεύματα"* του τελευταίου αποτελούν βασική πηγή πληροφοριών για την νότια Ιταλία τον 10ο αιώνα.

## Παραπομπές
 		


## Πηγές

*Duckett, Eleanor Shipley (1988). Death and Life in the Tenth Century. University of Michigan Press.

Κατηγορία:Πόλεις της Καλαβρίας
Κοριλιάνο Ροσάνο

Το **Κοριλιάνο Ροσάνο** είναι μεγάλος Δήμος  της Ιταλικής επαρχίας της Κοζέντσα, στην Ιταλική Περιφέρεια Καλαβρία στην νότια Ιταλία. Δημιουργήθηκε με την ένωση των Δήμων Κοριλιάνο Κάλαμπρο και Ροσάνο (31 Μαρτίου 2018). Στο δημοψήφισμα (22 Οκτωβρίου 2017) ψήφισαν υπέρ της Ένωσης οι κάτοικοι του Κοριλιάνο Κάλαμπρο σε ποσοστό 61.4% και οι κάτοικοι του Ροσάνο σε ποσοστό 94.1%. Το Περιφερειακό Συμβούλιο της Καλαβρίας ενέκρινε την Ένωση (2 Φεβρουαρίου 2018) και ο νέος Δήμος λειτούργησε στις 31 Μαρτίου 2018.

## Παραπομπές
 		


## Εξωτερικοί σύνδεσμοι

*Νέες Ιταλικές Κοινότητες (2018)

Κατηγορία:Πόλεις της Καλαβρίας
Ρέντε

Η **Ρέντε** είναι Δήμος  της Ιταλικής επαρχίας της Κοζέντσα, στην Ιταλική Περιφέρεια Καλαβρία στην νότια Ιταλία. Η Ρέντε είναι έδρα του Πανεπιστημίου της Καλαβρίας, ο πληθυσμός της πόλης είναι 35.000 κάτοικοι αλλά μαζί με τους φοιτητές όταν λειτουργεί το Πανεπιστήμιο φτάνει τις 60.000. Διαιρείται σε δύο μέρη : η παλιά βρίσκεται ψηλά στον λόφο και η νέα στην πεδιάδα, η νέα αποτελεί κέντρο της οικονομίας της Ρέντε και αποτελεί τμήμα του αστικού συγκροτήματος της Κοζέντσα.

## Ιστορία

Η Ρέντε ιδρύθηκε από τους Οινωτρίους που της έδωσαν το όνομα *"Πανδοσία"*, αργότερα μερικοί κάτοικοι μετακινήθηκαν σε γειτονική ασφαλή περιοχή και ίδρυσαν μία νέα πόλη με το όνομα *"Αρουντία"*. Ο Εκαταίος ο Μιλήσιος αναφέρει ότι η πόλη κατοικείται από Βρέττιους με καταγωγή από την Οινωτρία. Στην Ρωμαϊκή αυτοκρατορία η ιστορία του Ρέντε ταυτίζεται με την γειτονική πόλη Κοζέντσα, όταν ξέσπασαν οι Γοτθικοί Πόλεμοι την λεηλάτησε ο Τωτίλας (547). Την Ρέντε λεηλάτησαν οι Σαρακηνοί (8ος - 10ος αιώνας) και ένα τμήμα του πληθυσμού μετακινήθηκε, αργότερα την κατέκτησαν οι Νορμανδοί μαζί με ολόκληρη την νότια Ιταλία.

## Παραπομπές
 		


## Εξωτερικοί σύνδεσμοι

*ISTAT 

Κατηγορία:Πόλεις της Καλαβρίας
Γερτρούδη του Κόμπουργκ

H **Γερτρούδη**, γερμ. Gertude (απεβ. 1130/31) από τον Οίκο του Ρότενμπουργκ ήταν κόρη του κόμη του Ρότενμπουργκ και με τον γάμο της έγινε βασίλισσα της Γερμανίας & της Λομβαρδίας.

## Βιογραφία
Ήταν κόρη του Ερρίκου κόμη του Ρότενμπουργκ και της Γκέπα του Μέργκενχαϊμ.

Ο άνδρας της Κορράδος το 115 τοποθετήθηκε ως δούκας της Φραγκονίας από τον εκ μητρός θείο του Ερρίκο Ε΄ των Σαλίων βασιλιά της Γερμανίας. Όταν ο θείος του απεβίωσε το 1125, ο Κορράδος ήταν υποψήφιος για τον θρόνο, ωστόσο υποστήριξε την εκλογή του μεγαλύτερου αδελφού του Φρειδερίκου Β΄. Τελικά εξελέγη ο Λοθάριος Β΄ Σούπλινμπουργκ.

Οι δύο αδελφοί είχαν κληρονομήσει τις ιδιωτικές ιδιοκτησίες του θείου τους Ερρίκου Ε΄ και διεκδικούσαν τα εδάφη που εκείνος είχε κερδίσει κατά τη βασιλεία του. Αυτά όμως διεκδικούσε και ο Λοθάριος Β΄. Η σύγκρουση έληξε με την εκλογή του Κορράδου το 1127 ως βασιλιά της Γερμανίας. Έγινε ο Κορράδος Γ΄ και η Γερτρούδη στέφθηκε βασίλισσα. Η διένεξη πάντως συνεχίστηκε ως το τέλος του Κορράδου Γ΄.

## Οικογένεια
Παντρεύτηκε π. το 1115 τον Κορράδο Γ΄ των Χοενστάουφεν βασιλιά της Γερμανίς & της Λομβαρδίας και είχε τέκνα:
* Μπέρτα, ηγουμένη του αββαείου του Έρσταϊν το 1153.
* Γκέρτρουντ. 
* Αγνή;, παντρεύτηκε τον Ιζιασλάβ Β΄ των Ρουρικιδών μεγάλο πρίγκιπα του Κιέβου.

Ο Κορράδος Γ΄ από τη δεύτερη σύζυγό του απέκτησε δύο τέκνα και από την ερωμένη του πέντε νόθα.

## Παραπομπές


## Πηγές
* Cawley, Charles, KONRAD III 1138-1152, Medieval Lands database, Foundation for Medieval Genealogy,[self-published source][better source needed] in Cawley, Charles, Medieval Lands: A prosopography of medieval European noble and royal families.
* Marek, Miroslav. "A listing of descendants of Frederick I, Duke of Swabia". Genealogy.EU.[self-published source][better source needed]

Κατηγορία:Βασίλισσες της Γερμανίας
Γερτρούδη του Ζούλτσμπαχ

Η **Γερτρούδη**, γερμ. Gertude (π. 1110 - 14 Απριλίου 1146) μάλλον από τον Οίκο των Μπάμπενμπεργκ ήταν κόρη του κόμη του Ζούλτσμπαχ και με τον γάμο της έγινε βασίλισσα της Γερμανίας & Ιταλίας.

## Βιογραφία
Ήταν κόρη του Βερεγγάριου Β΄ κόμη του Ζούλτσμπαχ και της Αδελαΐδας, κόρης του Όθωνα Β΄ κόμη του Βόλφρατσχαουζεν.

## Οικογένεια
Παντρεύτηκε το 1136 τον Κορράδο Γ΄ των Χοενστάουφεν βασιλιά της Γερμανίας & Ιταλίας και είχε τέκνα:
* Ερρίκος-Βερεγγάριος 1136/7-1150, διάδοχος, απεβ. 13-14 ετών.
* Φρειδερίκος Δ΄ 1145-1167, δούκας της Σουαβίας.

## Πηγές
* Freed, John B. (2016). Frederick Barbarossa: The Prince and the Myth. Yale University Press.
* Luscombe, David Edward; Riley-Smith, Jonathan, eds. (2004). The New Cambridge Medieval History, c.1024-c.1198. Vol. IV, part II. Cambridge University Press.
* Lyon, Jonathan R. (2013). Princely Brothers and Sisters. Cornell University Press.
* Otto I of Freising (1953). The Deeds of Frederick Barbarossa. Translated by Mierow, Charles Christopher. Columbia University Press.

## Παραπομπές


Κατηγορία:Βασίλισσες της Γερμανίας
Βεατρίκη του Αβέν

Η **Βεατρίκη**, γαλλ. Beatrice (απεβ. 1321) από τον Οίκο του Αβέν ήταν κόρη του κόμη του Μπωμόν και με τον γάμο της έγινε κόμισσα του Λουξεμβούργου.

## Βιογραφία
Ήταν η μόνη κόρη του Βαλδουίνου κόμη tου Μπωμόν και της Φελισιτάς του Κουσί.

## Οικογένεια
Παντρεύτηκε το 1265 τον Ερρίκο ΣΤ΄ κόμη του Λουξεμβούργου και είχε τέκνα:
* Ερρίκος Ζ΄ π.1274-1313, κόμης του Λουξεμβούργου, βασιλιάς της Γερμανίας & Ιταλίας.
* Βάλραμ απεβ. 1311, κύριος του Ντουρλέρ, Τιριμονέ αν Κονσόρ.
* Φελισιτάς απεβ. 1336, παντρεύτκε τον Ιωάννα-Τριστάν κόμη του Λόιβεν.
* Βαλδουίνος π.1285-1354, αρχιεπίσκοπος του Τρηρ.
* Μαργαρίτα απεβ. 1336, μοναχή στη Λιλ και στο Μαρίενταλ.

## Πρόγονοι

## Πηγές
* John A. Gades, Luxemburg in the Middle Ages, (Brill, 1951), 103.



Κατηγορία:Οίκος του Αβέν
Κατηγορία:Δούκισσες του Λουξεμβούργου
Κατηγορία:Κόμισσες του Λουξεμβούργου
Μαργαρίτα της Βραβάντης, κόμισσα του Λουξεμβούργου

Η **Μαργαρίτα**, γαλλ. Marghrete (4 Οκτωβρίου 1276 - 14 Δεκεμβρίου 1311) από τον Οίκο του Ρέγκιναρ ήταν κόρη του δούκα της Βραβάντης και με τον γάμο της έγινε κόμισσα του Λουξεμβούργου.

## Βιογραφία
Ήταν η πρώτη κόρη (1η από τον 1ο γάμο) του Ιωάννη Β΄ δούκα της Βραβάντης και της Μαργαρίτας των Νταμπιέρ , κόρης του Γκυ κόμη της Φλάνδρας.

Όταν η Μαργαρίτα απεβίωσε, το επόμενο έτος ο σύζυγός της έγινε βασιλιάς της Γερμανίας & της Ιταλίας.

## Οικογένεια
Παντρεύτηκε το 1292 τον Ερρίκο Ζ΄ κόμη του Λουξεμβούργου και είχε τέκνα:
* Ιωάννης 1296-1346, κόμης του Λουξεμβούργου και βασιλιάς της Βοημίας.
* Μαρία του Λουξεμβούργου 1304-1324, παντρεύτηκε τον Κάρολο Δ΄ των Καπετιδών βασιλιά της Γαλλίας.
* Βεατρίκη 1305-1319, παντρεύτηκε τον Κάρολο Α΄ των Καπετιδών-Ανζού βασιλιά της Ουγγαρίας.

## Πρόγονοι


	

## Πηγές
* John A. Gades, Luxemburg in the Middle Ages, (Brill, 1951), 119.

## Παραπομπές


Κατηγορία:Οίκος του Ρέγκιναρ
Κατηγορία:Βασίλισσες της Ιταλίας
Κατηγορία:Κόμισσες του Λουξεμβούργου
Κατηγορία:Βασίλισσες της Γερμανίας
Ματθίλδη των Αψβούργων

Η **Ματθίλδη** (γερμ. *Matilda*/*Melchilde*, 1253 - 23 Δεκεμβρίου 1304) από τον Οίκο των Αψβούργων ήταν κόρη του Δούκα της Αυστρίας & Βασιλιά της Γερμανίας και με τον γάμο της έγινε δούκισσα της Βαυαρίας & παλατινή κόμισσα του Ρήνου.

## Βιογραφία
Ήταν το πρώτο παιδί και η πρώτη κόρη του Ροδόλφου Α΄ της Γερμανίας, Δούκα της Αυστρίας, και της Γερτρούδης, κόρης του Μπούκχαρντ Ε΄ του Χόενμπεργκ.

## Οικογένεια
Παντρεύτηκε το 1273 τον Λουδοβίκο Β΄ της Βαυαρίας & Παλατινό Κόμη του Ρήνου και είχε τέκνα:
* Ροδόλφος Α΄ (1274 - 1319), Δούκας της Βαυαρίας.
* Ματθίλδη (1275 - 1319), παντρεύτηκε τον Όθωνα Β΄ του Μπράουνσβαϊγκ-Λύνεμπουργκ.
* Αγνή (1276 - 1345), παντρεύτηκε πρώτα τον Ερρίκο της Έσσης τον *Νεότερο* (1265 - 1298, γιο του Ερρίκου Α΄ της Έσσης) και μετά τον Ερρίκο Α΄ του Βρανδεμβούργου-Στένταλ.
* Λουδοβίκος Δ΄ (1282 - 1347), Δούκας της Βαυαρίας & Βασιλιάς της Γερμανίας.

### Πρόγονοι


## Πηγές
* Cawley, Charles (13 March 2008), Austria: Mechtild died 1304, *Medieval Lands database, Foundation for Medieval Genealogy*.
* "Matilda of Habsburg's entry at Women in power 1250-1300". *guide2womenleaders.com*.
* Marek, Miroslav. "A listing of descendants of Rudolph I of Germany". *Genealogy.EU*.



Κατηγορία:Οίκος των Αψβούργων
Nickelodeon Movies

Η **Nickelodeon Movies** είναι το τμήμα παραγωγής κινηματογραφικών ταινιών του τηλεοπτικού δικτύου Nickelodeon. Ιδρύθηκε το 1995, και την ίδια χρονιά κυκλοφόρησε την ταινία *[[Η Μικρή Κατάσκοπος]]*. Έχει παράγει οικογενειακές ταινίες και κινηματογραφικές μεταφορές προγραμμάτων του Nickelodeon, καθώς και άλλες προσαρμογές και πρωτότυπα έργα. Οι ταινίες της συνπαράγονται και/ή διανέμονται από την αδελφική θυγατρική της ViacomCBS, την Paramount Pictures. Οι ταινίες του στούντιο με τα περισσότερα έσοδα είναι το *Χελωνονιντζάκια* (2014), που απέφερε $493.3 εκατομμύρια παγκοσμίως, το *[[Οι περιπέτειες του Τεν Τεν: Το μυστικό του μονόκερου]]* (2011), που απέφερε $374 εκατομμύρια παγκοσμίως, και το *Μπομπ Σφουγγαράκης: Έξω απ'τα Νερά του* (2015), που απέφερε $323.4 εκατομμύρια παγκοσμίως. Από το 2020, το Μπομπ Σφουγγαράκης, ένας χαρακτήρας από το Nicktoon με το ίδιο όνομα, είναι η μασκότ του στούντιο, το ίδιο για το ίδιο το Nickelodeon και το τμήμα κινουμένων σχεδίων του.

## Ιστορικό
### Συνεργασία Nickelodeon/[[20th Century Fox]] (1993–95)

Το 1993, Nickelodeon υπέγραψε διετές συμβόλαιο με την 20th Century Fox για την παραγωγή κινηματογραφικών ταινιών. Η κοινοπραξία αυτή θα επιμελούταν την παραγωγή κυρίως πρωτότυπου περιεχομένου, ενώ στέλεχος του Nickelodeon δεν απέκλειε την πιθανότηττα παραγωγής ταινιών βασισμένων στις σειρές *The Ren & Stimpy Show*, *Ράγκρατς* και *Doug*. Καμιά ταινία δεν παράχθηκε εξαιτίας της εξαγοράς της Paramount Pictures από την μητρική του Nickelodeon, την Viacom, και αντ'αυτού θα διένειμαν εκείνοι τις ταινίες. Το Nickelodeon δεν θα επιμελούταν κινηματογραφική μεταφορά του *Doug* λόγω της πώλησης της εταιρείας παραγωγής της, της Jumbo Pictures, στην The Walt Disney Company το 1996, με αποτέλεσμα η σειρά να μεταφερθεί στο One Saturday Morning της Disney στο ABC Kids και ABC. Το 1999, η Walt Disney Pictures κυκλοφόρησε κινηματογραφική ταινία του *Doug* ονόματι *[[Η 1η Ταινία του Ντάγκ]]*. Με δημιουργικές διαφορές με τον Τζον Κρικφαλούσι, τον δημιουργό του *Ren & Stimpy* και μια ανικανότητα να διαφημιστεί ως φιλική για οικογένειες, σε αντίθεση με το κυνικό και αηδιαστικό χιούμορ της, τα σχέδια για την κινηματογραφική μεταφορά της λεγόμενης σειράς ναυάγησαν. Αλλά η Paramount και η Viacom θα προχωρούσαν με την παραγωγή της ταινίας *The Rugrats Movie* έναν χρόνο μετά την εξαγορά.

## Ταινίες

## Παραπομπές


Κατηγορία:Paramount Pictures
Κατηγορία:Nickelodeon Movies
Κατηγορία:Εταιρίες παραγωγής ταινιών των Ηνωμένων Πολιτειών
Κατηγορία:Εταιρείες ιδρυθείσες το 1995
Βεατρίκη της Σιλεσίας

Η **Βεατρίκη**, πολων. Beatrycze świdnicka (1290 - 25 Αυγούστου 1320) από τον Οίκο των Πιάστ-Σιλεσίας ήταν κόρη του δούκα των Λβόβεκ, Γιάβορ, Σβιντνίτσα-Ζεβίτσα και με τον γάμο της έγινε δούκισσα της Βαυαρίας & βασίλισσα της Γερμανίας.

## Βιογραφία
Ήταν η δεύτερη κόρη του Μπόλκο Α΄ του *Αυστηρού* δούκα των Λβόβεκ, Γιάβορ, Σβιντνίτσα-Ζιέμπιτσε στη Σιλεσία και της Βεατρίκης των Ασκάνια, κόρης του Όθωνα Ε΄ μαργράβου του Βρανδεμβούργου-Ζάλτσβεντελ.

## Οικογένεια
Παντρεύτηκε το 1308 τον Λουδοβίκο Δ΄ δούκα της Βαυαρίας & βασιλιά της Γερμανίας και είχε τέκνα:
* Ματθίλδη 1313-1346, παντρεύτηκε τον Φρειδερίκο Β΄ των Βεττιν μάργραβο των Ασκάνια.
* Λουδοβίκος Ε΄ 1315-1361, δούκας της Βαυαρίας.
* Στέφανος Β΄ 1319-1375, δούκας της Βαυαρίας.

## Πηγές
* Marek, Miroslav. "A listing of descendants of Konrad I, Duke of Głogów". Genealogy.EU.
* Some sources states that she was daughter of Henry III, Duke of Glogów with further references).
* Mumie Anna - Die Rettung einer Prinzessin (in German) [retrieved 5 August 2016].

## Παραπομπές


Κατηγορία:Οίκος των Πιαστ-Σιλεσίας
Κατηγορία:Βασίλισσες της Γερμανίας
Ελισάβετ της Βοημίας (1292-1330)

Η **Ελισάβετ**, τσεχικά Eliška (20 Ιανουαρίου 1292 - 28 Σεπτεμβρίου 1330) από τον Οίκο των Πρεμυσλιδών ήταν πριγκίπισσα της Βοημίας & Πολωνίας και με τον γάμο της έγινε βασίλισσα της Βοημίας & κόμισσα του Λουξεμβούργου.

## Βιογραφία
Ήταν η δεύτερη κόρη του Βεγκέσλαου Β΄ της Βοημίας & Πολωνίας και της πρώτης συζύγου του Ιουδήθ των Αψβούργων, κόρης του Ροδόλφου Α΄ δούκα της Αυστρίας & βασιλιά της Γερμανίας.

## Οικογένεια
Παντρεύτηκε το 1300 τον Ιωάννη βασιλιά της Βοημίας & κόμη του Λουξεμβούργου και είχε τέκνα:
* Μαργαρίτα 1313-1341, παντρεύτηκε τον Ερρίκο ΙΔ΄ των Βίττελσμπαχ δούκα της Κάτω Βαυαρίας.
* Μπόννη 1315-1349, παντρεύτηκε τον Ιωάννη Β΄ των Βαλουά βασιλιά της Γαλλίας.
* Κάρολος Δ΄ 1316-1378, βασιλιάς της Βοημίας & Γερμανίας.
* Ιωάννης-Ερρίκος 1322-1375, μάργραβος της Μοραβίας.
* Άννα 1323-1338, παντρεύτηκε τον Όθωνα των Αψβούργων δούκα της Αυστρίας.
* Πρέμυσλ-Ότακαρ απεβ. 2 ετών, Ελισάβετ απεβ. 1 έτους.

## Πηγές
* Agnew, Hugh LeCaine (2004). The Czechs and the Lands of the Bohemian Crown. Hoover Institution Press.
* Antonín, Robert (2017). The Ideal Ruler in Medieval Bohemia. Brill.

## Παραπομπές σε πηγές

Κατηγορία:Οίκος των Πρεμυσλιδών
Κατηγορία:Κόμισσες του Λουξεμβούργου
Κατηγορία:Πολωνές πριγκίπισσες
Κελλάκια Αιτωλοακαρνανίας

Τα **Κελλάκια** είναι ορεινό χωριό στην Περιφερειακή Ενότητα Αιτωλοακαρνανίας με υψόμετρο 580 μέτρα, το οποίο βρίσκεται στις δυτικές πλαγιές του όρους Παναιτωλικό και σε απόσταση 30,5 χλμ. Β.-ΒΑ. από το Αγρίνιο. Ως οικισμός αναφέρεται επίσημα το 1845 να προσαρτάται στον τότε δήμο Παρακαμπυλίων. Σύμφωνα με το πρόγραμμα ''Καλλικράτης'' μαζί με τον Κυπάρισσο αποτελούν την τοπική κοινότητα Κυπαρίσσου που υπάγεται στη δημοτική ενότητα Παραβόλας του δήμου Αγρινίου και σύμφωνα με την απογραφή 2011 έχει πληθυσμό 59 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Thomas Cook Group

Η **Thomas Cook Group** ήταν βρετανική εταιρεία παροχής ταξιδιωτικών υπηρεσιών.

Ιδρύθηκε στις 19 Ιουνίου 2007 από τη συγχώνευση της Thomas Cook AG (διάδοχος της αρχικής εταιρείας Thomas Cook & Son) και της MyTravel Group. Ο όμιλος κατείχε ταξιδιωτικά γραφεία και αεροπορική εταιρεία.

Η Thomas Cook ήταν εισηγμένη στο Χρηματιστήριο του Λονδίνου και το Χρηματιστήριο της Φρανκφούρτης. Η εταιρεία χρεοκόπησε στις 23 Σεπτεμβρίου 2019 αφού η κυβέρνηση του Ηνωμένου Βασιλείου δεν κατέβαλε πακέτο διάσωσης που ζητούσε η εταιρεία (νωρίτερα η κινεζική Fosun αρνήθηκε να καταβάλει στην εταιρεία ένα ποσό αξίας περίπου 220 εκατομμύρια λιρών).

## Παραπομπές


Κατηγορία:Εισηγμένες στο χρηματιστήριο επιχειρήσεις
Κατηγορία:Επιχειρήσεις του Ηνωμένου Βασιλείου
Λάκκες Αιτωλοακαρνανίας

Οι **Λάκκες**, επισήμως γνωστό ως **Λάκκαι**, είναι ακατοίκητο ημιορεινό χωριό της Αιτωλοακαρνανίας σε υψόμετρο 280 μέτρα, το οποίο βρίσκεται προς τα όρια με την Ευρυτανία και νότια της τεχνητής λίμνης Κρεμαστών. Απέχουν 47 χλμ. Β.-ΒΑ. από το Αγρίνιο. Ως οικισμός περιλαμβάνεται στις ελληνικές απογραφές από το 1940  ως μέρος της τότε κοινότητας Χούνης. Σύμφωνα με το πρόγραμμα ''Καλλικράτης'', μαζί με τα γειτονικά χωριά Ρίο, Σκιαδαίικα, Μπασδουναίικα, Παλαιοχώρια, Χούνη, Παλαιοχούνη και Λουτρά αποτελούν την τοπική κοινότητα Χούνης που υπάγεται στη δημοτική ενότητα Παρακαμπυλίων του δήμου Αγρινίου και σύμφωνα με την απογραφή 2011 έχει πληθυσμό 18 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Λευκή του Βαλουά

Η **Άννα**, γαλλ. Anne (1317 - 1348) από τον Οίκο των Βαλουά ήταν κόρη του κόμη του Βαλουά και με τον γάμο της έγινε βασίλισσα της Βοημίας & της Γερμανίας.

## Βιογραφία
Ήταν η ένατη κόρη (3η από τον 3ο γάμο) του Καρόλου κόμη του Βαλουά και της 3ης συζύγου του Μαώς των Σατιγιόν, κόρης του Γκυ Δ΄ κόμη του Σαιν-Πολ.

## Οικογένεια
Παντρεύτηκε το 1329 τον Κάρολο Δ΄ κόμη του Λουξεμβούργου και βασιλιά της Βοημίας & Γερμανίας και είχε τέκνα:
* Μαργαρίτα 1335-1349, παντρεύτηκε τον Λουδοβίκο Α΄ των Καπετιδών-Ανζού βασιλιά της Ουγγαρίας & Πολωνίας.
* Αικατερίνη 1342-1395, παντρεύτηκε πρώτα τον Ροδόλφο Δ΄ των Αψβούργων δούκα της Αυστρίας και μετά τον Όθωνα Ε΄ των Βίττελσμπαχ δούκα της Βαυαρίας.

## Πρόγονοι





## Πηγές
* William M. Mahoney, The History of the Czech Republic and Slovakia, (ABC-CLIO, 2011), 49-50.
* Francis Dvornik, The Slavs in European History and Civilization, (Rutgers University Press, 1962), 52.
* From Famous Empresses to Unspectacular Queens, Karl-Ulrich Jaschke, Queens and Queenship in Medieval Europe, ed. Anne J. Duggan, (The Boydell Press,1997), 102.
* Slasti Otce vlasti, Internet Movie Database

## Παραπομπές


Κατηγορία:Οίκος των Βαλουά
Κατηγορία:Κόμισσες του Λουξεμβούργου
Μαυρομύτη Αιτωλοακαρνανίας

Η **Μαυρομύτη** είναι ημιορεινό χωριό της Περιφερειακής Ενότητας Αιτωλοακαρνανίας σε υψόμετρο 352 μέτρα, το οποίο βρίσκεται νότια της τεχνητής λίμνης Καστρακίου και σε απόσταση 25 χλμ. Β. από το Αγρίνιο. Ως οικισμός αναφέρεται επίσημα το 1920 να απογράφεται στην τότε κοινότητα Σαργιάδας.Το 1940 μετονομάστηκε σε *Μαυρομμάτιον* και από το 2001 απογράφεται ως Μαυρομύτη. Σύμφωνα με το πρόγραμμα ''Καλλικράτης'', μαζί με τους οικισμούς Σαργιάδα, Αγία Βαρβάρα, Κοκκινόλογγο, Λεντίνη, Φραγκόσκαλα και Ποτιστικό αποτελούν την τοπική κοινότητα Σαργιάδας που υπάγεται στη δημοτική ενότητα Παρακαμπυλίων του δήμου Αγρινίου και σύμφωνα με την απογραφή 2011 έχει 5 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Κυπάρισσος Αιτωλοακαρνανίας

*Για συνώνυμους οικισμούς στην Ελλάδα δείτε το λήμμα [[Κυπάρισσος (αποσαφήνιση)]]*

Η **Κυπάρισσος** είναι ορεινό χωριό στην Περιφερειακή Ενότητα Αιτωλοακαρνανίας με υψόμετρο 520 μέτρα, το οποίο βρίσκεται στους βορειοδυτικούς πρόποδες του όρους Παναιτωλικό και σε απόσταση 28 χλμ. Β.-ΒΑ. από το Αγρίνιο. Η παλιά ονομασία είναι *Τέρνοβα* και έτσι αναφέρεται επίσημα το 1836 να ανήκει στον τότε δήμο Αγιοβλασιτών. Το 1912 το όνομα διορθώνεται με το ΦΕΚ 261Α - 31/08/1912 διορθώνεται σε *Τέρροβα* ή *Τέρνοβα* και το 1928 με το ΦΕΚ 81Α - 14/05/1928 σε Κυπάρισσος. Σύμφωνα με το πρόγραμμα ''Καλλικράτης'' μαζί με τα Κελλάκια αποτελούν την τοπική κοινότητα Κυπαρίσσου που υπάγεται στη δημοτική ενότητα Παρακαμπυλίων του δήμου Αγρινίου και σύμφωνα με την απογραφή 2011 ως κοινότητα έχει πληθυσμό 327 μόνιμους κατοίκους, ενώ ως οικισμός 268.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Άννα της Βαυαρίας

Η **Άννα**, γερμ. Anna (26 Σεπτεμβρίου 1329 - 2 Φεβρουαρίου 1353) από τον Οίκο του Βίττελσμπαχ ήταν κόρη του παλατινού κόμη του Ρήνου και με τον γάμο της έγινε βασίλισσα της Βοημίας & της Γερμανίας.

## Βιογραφία
Ήταν το μόνο τέκνο του Ροδόλφου Β΄ παλατινού κόμη του Ρήνου και της πρώτης συζύγου του Άννας των Μάινχαρντινερ, κόρης του Όθωνα Γ΄ δούκα της Καρινθίας & κόμη του Τυρόλου.

## Οικογένεια
Παντρεύτηκε το 1349 τον Κάρολο Δ΄ κόμη του Λουξεμβούργου και βασιλιά της Βοημίας & Γερμανίας και είχε τέκνο:
* Βεγκέσλαος 1350-1351, απεβ. 1 έτους.

Η Άννα απεβίωσε 24 ετών. Για τον Κάρολο Δ΄ ήταν η 2η σύζυγος και μετά αυτός έκανε άλλους δύο γάμους.

## Πηγές
* [Eintrag in der ADB](http://mdz.bib-bvb.de/digbib/lexika/adb/images/adb029/@ebt-link?target=idmatch(entityref,adb0290553))
* genealogie-mittelalter.de

## Παραπομπές


Κατηγορία:Οίκος του Βίττελσμπαχ
Κατηγορία:Κόμισσες του Λουξεμβούργου
Βαίτυλος

[δεξιά|μικρογραφία| Ο ναός της [Ηλιογάβαλος (θεότητα)|Έμεσσας για τον θεό ήλιο του Ελαγκαμπάλου με βαίτυλο στο κέντρο ]]
**Ο βαίτυλος** (επίσης *βαίτυλον*, από το σημητικό  *bet el* "σπίτι του θεού") αναφέρεται σε ιερές πέτρες (μερικές φορές μετωρίτες) που ήταν αντικείμενα λατρείας σε διάφορους πολιτισμούς της αρχαιότητας και θεωρούνταν θεοί ή  σύμβολα θεών.  

## Μυθολογία
Στον φοινικικό μύθο που σχετίζεται  με τον  Σανχουμιάθων, ένας από τους γιους του Ουρανού ονομάστηκε *Βαίτυλος* .  Η λατρεία των βαιτύλων ήταν ευρέως διαδεδομένη στις φοινικικές αποικίες, συμπεριλαμβανομένης της Καρχηδόνας, ακόμη και μετά την υιοθέτηση του Χριστιανισμού, και καταγγέλθηκε από τον Αυγουστίνο της Ιππώνος. 

Στην αρχαία ελληνική θρησκεία και μυθολογία, ο όρος αναφερόταν στον Ομφαλό,  την πέτρα που είχε καταπιεί ο Κρόνος,  αντί για τον νεογέννητο γιο του τον  Δία, αφού τον εξαπάτησε η Ρέα.  Η πέτρα αυτή διατηρήθηκε προσεκτικά στους Δελφούς, όπου αλοιφόταν με λάδι κάθε μέρα και σε εορταστικές περιόδους καλυπτόταν με ακατέργαστο μαλλί.  

Στη Ρώμη, υπήρχε το πέτρινο υποκατάστατο της Κυβέλης, που ονομαζόταν *Mater Idaea Deum*, που είχε μεταφερθεί τελετουργικά από την Πεσσινούντα της  Μικράς Ασίας το 204 π.Χ.  Ένας άλλος κωνικός μετεωρίτης είχε τοποθετηθεί στο ναό στο Ελαγαβάλιον, για να προσωποποιήσει τη σύρια θεότητα Ελαγάβαλο. 

Σε μερικές περιπτώσεις έγινε προσπάθεια να δοθεί μια πιο συγκεκριμένη μορφή στην αρχική άμορφη πέτρα: ο Απόλλωνας Αγυιεύς παριστάνονταν από μια κωνική στήλη με ένα αιχμηρό άκρο, και ο Μελίχιος Ζευς με τη μορφή πυραμίδας . Άλλα διάσημα βαιτυλικά είδωλα ήταν εκείνα στους ναούς του  Κάσιου Δία στη Σελευκία Πιερίας και του Τελείου Δία στην Τεγέα . Ακόμα και στα χρόνια παρακμής του παγανισμού, αυτά τα είδωλα διατηρούσαν τη σημασία τους, όπως δείχνουν οι επιθέσεις εναντίον τους από τους εκκλησιαστικούς συγγραφείς.  

Μια παρόμοια πρακτική σώζεται σήμερα με τη Μαύρη Πέτρα της Καάμπα, η οποία λατρευόταν και από προ-ισλαμιστές πολυθεϊστές.  

## Σημειώσεις

Κατηγορία:Μυθολογίες της Μέσης Ανατολής
Κατηγορία:Ελληνική μυθολογία
Ντάριους Φορμέλα

Ο **Ντάριους Φορμέλα** (*Dariusz Formella,* 21 Οκτωβρίου 1995) είναι Πολωνός επαγγελματίας ποδοσφαιριστής, ο οποίος αγωνίζεται ως επιθετικός ή αριστερός πλάγιος μέσος για τη Σακραμέντο Ρεπάμπλικ στο USL. 

## Σταδιοδρομία σε συλλόγους
Ο Φορμέλα ξεκίνησε την επαγγελματική σταδιοδρομία του τη σεζόν 2012-13 με την Άρκα Γκντίνια, προερχόμενος από τις ακαδημίες νέων της. 

Την 1η Ιουλίου 2013, μετακινήθηκε με ελεύθερη μεταγραφή στη Λεχ Πόζναν. 

Την 1η Φεβρουαρίου 2016, δανείστηκε στην Άρκα Γκντίνια για 6 μήνες. 

Στις 20 Ιουλίου 2017, δανείστηκε στην Πόγκον Στσέτσιν.  

Στις 25 Ιανουαρίου 2018, δανείστηκε στην Ράκουβ Τσεστοχόβα, στην οποία αγωνίστηκε για 6 μήνες, πριν ενταχθεί με μόνιμη μεταγραφή στο σύλλογο το καλοκαίρι του 2018. Το συμβόλαιο του λύθηκε με αμοιβαία συναίνεση στις 8 Μαΐου 2019.   

### Σακραμέντο Ρεπάμπλικ
Στις 18 Ιουλίου 2019, ο Φορμέλα υπέγραψε στη Σακραμέντο Ρεπάμπλικ του πρωταθλήματος USL, για το υπόλοιπο της σεζόν του 2019, με το σύλλογο να έχει επιλογή επέκτασης του συμβολαίου μέχρι το 2020.

## Διεθνής σταδιοδρομία
Ο Φορμέλα έχει αγωνιστεί στις «μικρές» Εθνικές ομάδες της Πολωνίας (U16, U17, U18, U19, U20 και U21), με συνολικά 37 συμμετοχές και 9 γκολ.

## Διακρίσεις

; Λεχ Πόζναν 

* Εκστρακλάσα: 2014-15 
* Σούπερ Καπ Πολωνίας: 2015, 2016 

; Άρκα Γκντίνια  

* Κύπελλο Πολωνίας: 2016-17 

## Παραπομπές

## Εξωτερικοί σύνδεσμοι

*   
* Προφίλ στο Transfermarkt.com 

Κατηγορία:Πολωνοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Πολωνίας U16
Κατηγορία:Ποδοσφαιριστές Εθνικής Πολωνίας Κ17
Κατηγορία:Ποδοσφαιριστές Εθνικής Πολωνίας Κ18
Κατηγορία:Ποδοσφαιριστές Εθνικής Πολωνίας Κ19
Κατηγορία:Ποδοσφαιριστές Εθνικής Πολωνίας Κ20
Κατηγορία:Ποδοσφαιριστές Εθνικής Πολωνίας Κ21
Κατηγορία:Ποδοσφαιριστές Άρκα Γκντίνια
Κατηγορία:Ποδοσφαιριστές Εκστρακλάσα
Κατηγορία:Ποδοσφαιριστές Λεχ Πόζναν
Κατηγορία:Ποδοσφαιριστές Πόγκον Στσέτσιν
Κατηγορία:Ποδοσφαιριστές Ράκουβ Τσεστοχόβα
Κατηγορία:Ποδοσφαιριστές 1 Λίγκα Πολωνίας
Κατηγορία:Ποδοσφαιριστές Σακραμέντο Ρεπάμπλικ ΦΚ
Κατηγορία:Ποδοσφαιριστές Γιουνάιτεντ Σόκερ Λιγκ
Κατηγορία:Πολωνοί ποδοσφαιριστές στο εξωτερικό
Κάστρο του Μονσορώ - Μουσείο Σύγχρονης Τέχνης

Το κάστρο του Μονσορώ - Μουσείο Σύγχρονης Τέχνης (Château de Montsoreau - Musée d'art contemporain), γνωστό και ως απλά Μονσορώ (Montsoreau), είναι Μουσείο Σύγχρονης Τέχνης που βρίσκεται στο Μονσορώ (Κοιλάδα του Λίγηρα) στη Γαλλία. Εγκαινιάστηκε το 2016 και φιλοξενεί τη συλλογή Φιλίπ Μέαí (Philippe Méaille). Φέρει το όνομα του διάσημος Κάστρο του Λίγηρα, το Κάστρο του Μονσορώ.

## Αρχιτεκτονική
Το Μονσορώ είναι το μοναδικό από όλα τα κάστρα του Λίγηρα που θα χτιστούν στο κοίτη ποταμού του Λίγηρα.

Το κάστρο ανήκει στα ιστορικά μνημεία της Γαλλίας από το 1862 και oι εξαρτήσεις του κάστρου από το 1938.

## Μουσείο

### εκθεσιακός χώρος

File:Art-LanguageV3No1-1974.jpg|Art & Language: Art & Language: *Art-Language*, Vol.3 Nr.1, 1974.
File:Art & Language, Untitled Painting (1965), Tate Modern, London - 20130627.jpg|Art & Language: *Mirror Piece*, 1965.
File:Art language air conditioning show conceptual contemporary art.jpg|Art & Language (Michael Baldwin): *Air-Conditioning Show*, 1966-67.
File:Art language opera 1984 conceptual art.jpg|Art & Language: *Victorine* in *Art-Language* Vol.5 Nr.2 (1984), 1983. 
File:Secret painting mel ramsden art language.jpg|Art & Language (Mel Ramsden), *Secret Painting*, 1967.
File:Art language journal mel ramsden 1982 conceptual art.jpg|Art & Language: *Art-Language* Vol.5 Nr.1, 1982.
File:Art language journal conceptual art contemporary art.jpg|Art & Language: *Art-Language The Journal of Conceptual Art*, Vol.1 Nr.1, 1969.


## Παραπομπές


## Εξωτερικοί σύνδεσμοι

*  
*  

Μονσορώ
Μουσείο
Μονσορώ
Συμμετοχή της Αιγύπτου στο Παγκόσμιο Πρωτάθλημα Στίβου 2019

Η **[[Αίγυπτος]]** θα συμμετέχει στο Παγκόσμιο Πρωτάθλημα Στίβου 2019 στη Ντόχα του Κατάρ από τις 27 Σεπτεμβρίου έως τις 6 Οκτωβρίου με 5 αθλητές.

## Συμμετοχές

### Άνδρες

; Δρόμοι

; Άλματα και ρίψεις

### Γυναίκες

; Δρόμοι

;

## Παραπομπές


Αίγυπτος
Κατηγορία:Αθλητισμός στην Αίγυπτο
Αλεσσάντρο Μόμο

Ο **Αλεσσάντρο Μόμο** (ιταλικά: Alessandro Momo), (26 Νοεμβρίου 1956 – 19 Νοεμβρίου 1974), ήταν Ιταλός ηθοποιός, ο οποίος έγινε γνωστός από τις ταινίες Μαλίτσια (1973) και Άρωμα γυναίκας (1974).

## Βιογραφία
Ο Μόμο ξεκίνησε  την καριέρα του πολύ νέος, ως πρωταγωνιστής  σε μια σειρά από ιταλικά φωτορομάνζα που εμφανίζονταν επίσης μαζί με την Τζιούσβα Φιοραβάντι. Έγινε διάσημος χάρη στις εμφανίσεις του σε διάφορες ταινίες συμπεριλαμβανομένων των ταινίων "The Police Serve the Citizens?", "Lovers  and Other Relatives", "The Night of the Assassin".
 
Ο Αλεσσάντρο Μόμο πέθανε στην Ρώμη στις 19 Νοεμβρίου του 1974, λίγες μέρες πριν τα 18α γενέθλια του και έχοντας ολοκληρώσει τα γυρίσματα της τελευταίας του ταινίας "Άρωμα γυναίκας" με συμπρωταγωνιστές τον Βιτόριο Γκάσμαν και την Αγκοστίνα Μπέλι.

Ο θάνατος του προήλθε εξαιτίας του ατυχήματος που είχε με μια μοτοσυκλέτα, την οποία δανείστηκε από  τη φίλη του Ελεονόρα Τζιόρτζι, που είχε φύγει για ένα ταξίδι. Η ηθοποιός εξετάστηκε αργότερα για απερίσκεπτες ενέργειες επειδή ο Μόμο δεν ήταν ακόμη 18 ετών και δεν είχε  το δικαίωμα να  οδηγεί μοτοσικλέτα, σύμφωνα με τους κανονισμούς εκείνης της εποχής.
## Φιλμογραφία
* *La scoperta*, σε σκηνοθεσία Έλιο Πικόν (1969)
* *Il divorzio*, σε σκηνοθεσία Ρομόλο Γκουεριέρι (1970)
* *Appuntamento col disonore*, σε σκηνοθεσία Αντριάνο Μπολτσόνι (1970)
* *[[Μαλίτσια (ταινία)|Μαλίτσια]]*, σε σκηνοθεσία Σαλβατόρε Σαμπέρι (1973)
* *La polizia è al servizio del cittadino?*, σε σκηνοθεσία Ρομόλο Γκουεριέρι (1973)
* *[[Ένα αθώο αμάρτημα]]*, σε σκηνοθεσία Σαλβατόρε Σαμπέρι (1974)
* *[[Άρωμα γυναίκας (ταινία, 1974)|Άρωμα γυναίκας]]*, σε σκηνοθεσία Ντίνο Ρίζι (1974)

## Παραπομπές

## Εξωτερικοί σύνδεσμοι
* 

Κατηγορία:Ιταλοί ηθοποιοί κινηματογράφου
Άξος

Η **Άξος** (Ἄξος), γνωστή και ως **Όαξος** (Ὄαξος) και **Ϝάξος**, ήταν πόλη της αρχαίας Κρήτης. Σύμφωνα με τον Βιργίλιο, βρισκόταν χτισμένη κατά μήκος ενός ποταμού· ο οποίος, σύμφωνα με τον Βίβιο Σεκβέστερ, έδωσε το όνομά του στην Άξο. Η πόλη είναι αρκετά αρχαία καθώς το όνομά της εμφανίζεται σε πλάκες Μυκηναϊκής Γραμμικής Β, με τη μορφή **ε-κο-σο**. Βρισκόταν στην ενδοχώρα και το λιμάνι της ήταν στην Αστάλη.

## Παραπομπές


Κατηγορία:Εγκαταλελειμμένοι οικισμοί στην Ελλάδα
Κατηγορία:Πόλεις-κράτη
Κατηγορία:Τοποθεσίες της Ελληνικής Μυθολογίας
Κατηγορία:Αρχαίοι ελληνικοί αρχαιολογικοί τόποι στην Ελλάδα
Κατηγορία:Αρχαιολογικοί τόποι στην Κρήτη
Χουάν Μουνίθ

Ο **Χουάν Μουνίθ Γκαλέγκο** (ισπανικά: *Juan Muñiz Gallego,* 14 Μαρτίου 1992) είναι Ισπανός επαγγελματίας ποδοσφαιριστής, ο οποίος αγωνίζεται ως μεσοεπιθετικός/πλάγιος μέσος για τον Ατρόμητο Αθηνών. 

## Σταδιοδρομία σε συλλόγους
Γεννημένος στο Χιχόν των Αστουρίων, ο Μουνίθ ήταν προϊόν της παραγωγικής ακαδημίας νέων της Σπόρτινγκ Χιχόν, Μάρεο. Ο 17χρονος έφτασε να αγωνίζεται με τη Σπόρτινγκ Χιχόν Β την περίοδο 2009-10, με την ομάδα να παίζει στη Σεγούντα Ντιβισιόν Β. 

Ο Μουνίθ έκανε το ντεμπούτο του με την πρώτη ομάδα στις 16 Μαΐου 2010, στην ήττα με 0-2 εναντίον της Ραθίνγκ Σανταντέρ, καθιστώντας τον έτσι το δεύτερο νεώτερο παίκτη που έπαιξε ποτέ στην Πριμέρα Ντιβισιόν για την ομάδα της πατρίδας του, σε ηλικία 18 ετών και 63 ημερών. Λίγο μετά την προαγωγή του στην πρώτη ομάδα, σημείωσε το πρώτο επαγγελματικό του γκολ, το τελευταίο στην ήττα με 2-3 εναντίον της Ρεάλ Μούρθια για τη Σεγούντα Ντιβισιόν στις 25 Αυγούστου 2012. Στις 5 Αυγούστου του επόμενου έτους, μετακινήθηκε με μονοετή δανεισμό στη Μιραντές. 

Στις 8 Ιουλίου 2015, αφού βοήθησε την ομάδα στον προβιβασμό της στην κορυφαία κατηγορία, παίζοντας σε 29 αγώνες και σημειώνοντας 3 γκολ, ο Μουνίθ ανανέωσε το συμβόλαιο του με τη Σπόρτινγκ Χιχόν μέχρι το 2018. Στις 8 Ιανουαρίου του επόμενου έτους, αφού χρησιμοποιήθηκε σπανίως κατά τη διάρκεια της σεζόν, αποχώρησε από το σύλλογο και λίγο αργότερα εντάχθηκε στην Ταρραγόνα. 

Στις 13 Ιουλίου 2018, όντας ελεύθερος παίκτης, ο Μουνίθ υπέγραψε συμβόλαιο διετούς διάρκειας με τη Λούγο της δεύτερης κατηγορίας. Στις 14 Αυγούστου του επόμενου έτους, τερμάτισε το συμβόλαιο του με το σύλλογο. 

Στις 17 Αυγούστου 2019, υπέγραψε διετές συμβόλαιο με τον Βόλο Ν.Π.Σ..

Στις 25 Αυγούστου 2020, υπέγραψε τριετές συμβόλαιο με τον Ατρόμητο Αθηνών.

## Διεθνής σταδιοδρομία
Ο Μουνίθ έχει κατακτήσει το Ευρωπαϊκό Πρωτάθλημα U19του 2011 με την Εθνική Ισπανίας U19, όπου αγωνίστηκε και στους 5 αγώνες της ομάδας. 

Επίσης, έχει μία συμμετοχή με την Εθνική Ισπανίας U17. 

## Διακρίσεις
**Ισπανία U19** 

* Ευρωπαϊκό Πρωτάθλημα U19: 2011  

## Παραπομπές


## Εξωτερικοί σύνδεσμοι
*   
* Προφίλ στο Transfermarkt.com

Κατηγορία:Ισπανοί ποδοσφαιριστές
Κατηγορία:Αστουριανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ισπανίας Κ17
Κατηγορία:Ποδοσφαιριστές Εθνικής Ισπανίας Κ19
Κατηγορία:Ποδοσφαιριστές Σπόρτινγκ Χιχόν Β
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Σπόρτινγκ Χιχόν
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές ΚΝ Μιραντές
Κατηγορία:Ποδοσφαιριστές ΚΓ Ταρραγόνα
Κατηγορία:Ποδοσφαιριστές Ντεπορτίβο Λούγο
Κατηγορία:Ποδοσφαιριστές Βόλου Ν.Π.Σ.
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ισπανοί ποδοσφαιριστές στο εξωτερικό
Κατηγορία:Ποδοσφαιριστές Ατρόμητου Αθηνών
Ο προφήτης (ταινία, 1968)

**Ο προφήτης**  (ιταλ.: Il Profeta), είναι ιταλική κωμωδία του 1968  σε σκηνοθεσία Ντίνο Ρίζι. Πρωταγωνιστούν οι Βιτόριο Γκάσμαν και Αν Μάργκρετ.

## Πλοκή
Ο Πιέτρο Μπρέσια (αυτοαποκαλούμενος και ως Προφήτης), είναι ένας άνθρωπος που από καιρό αποφάσισε να εγκαταλείψει τον πολιτισμό και θα είναι ένας ερημίτης, αφήνοντας πίσω του τη φθορά της σύγχρονης ζωής, τον καταναλωτισμό  και όλη την αναποτελεσματικότητα του ίδιου του καταναλωτικού πολιτισμού. Για χρόνια έχει ζήσει στη μοναξιά πάνω στο όρος Σοράτε, κοντά στη Ρώμη.

Μια μέρα ανακαλύπτεται  από ένα τηλεοπτικό συνεργείο, το οποίο, αποφασίζει να δημοσιοποιήσει το περίεργο σκήνωμα του ανθρώπου.

Από εκείνη τη στιγμή, η ειρήνη τελειώνει για τον Μπρέτσια. Παρά την θέληση του, αναρροφάται πάλι από την κοινωνία, δεδομένου ότι η ξαφνική φήμη, του αποκάλυψε την παλιά του ταυτότητα, τον αναγκάζει να κατέβει από το βουνό για να ανταποκριθεί στη δικαιοσύνη της αποτυχίας, να πληρώσει τους φόρους που είχαν απλήρωτοι κατά τη διάρκεια των ερημικών του χρόνων.

Κατά τη διάρκεια της παραμονής του στην πόλη, ο Μπρέτσια θα γνωρίσει την Μάγκι, μια νεαρή χιπίσα με μια πολύ απροσδόκητη σεξουαλικότητα, που τον αναγκάζει να σπάσει τον όρκο  αγνότητας που  τόσο έντονα διατήρησε όλα αυτά τα χρόνια. Επιπλέον, ένα σκοτεινό αδίστακτο άτομο προσπαθεί με κάθε τρόπο να εκμεταλλευτεί την παράξενη ιστορία του Μπρέτσια για να κερδίσει οικονομικά.
Τελικά, ο Μπρέτσια είναι πεπεισμένος ότι πρέπει να κερδίσει χρήματα για τη δική του φήμη, αρνούμενος τις φιλοσοφικές του αρχές και τελικά ανοίγει ένα εστιατόριο στην πρωτεύουσα.

## Διανομή ρόλων
* Βιτόριο Γκάσμαν - Πιέτρο Μπρέτσια, ο ερημίτης 
* Αν Μάργκρετ - Μάγκι, η χιπίσα 
* Λιάνα Ορφέι - Αλμπερτίνα 
* Φιορένζο Φιορεντίνι - Λουίτζι
* Ορέστε Λιονέλο - Πούτσιο
* Ένζο Ρομπούτι - Αλμπέρτο
* Υβόν Σανσόν - Κάρλα

## Παραπομπές

## Εξωτερικοί σύνδεσμοι
*

Κατηγορία:Ιταλικές ταινίες της δεκαετίας 1960
Κατηγορία:Ιταλικές κωμικές ταινίες
Κατηγορία:Ταινίες του 1968
Κατηγορία:Ταινίες σε σκηνοθεσία Ντίνο Ρίζι
Κατηγορία:Ταινίες γυρισμένες στη Ρώμη
Κατηγορία:Ιταλόφωνες ταινίες
Τοπική κυβέρνηση

Η **τοπική κυβέρνηση** είναι (συνήθως) το χαμηλότερο επίπεδο της δημόσιας διοίκησης στα περισσότερα κράτη. Ο όρος χρησιμοποιείται σε αντίθεση με τα γραφεία τα οποία υπάγονται στην κυβέρνηση. Συνήθως τα γραφεία υπάγονται στην κεντρική κυβέρνηση, την εθνική κυβέρνηση, ή (κατά περίπτωση) την ομοσπονδιακή κυβέρνηση ή ακόμα και σε κάποια υπερεθνική κυβέρνηση. Οι τοπικές κυβερνήσεις γενικά ενεργούν εντός των αρμοδιοτήτων που τους έχουν ανατεθεί από τη νομοθεσία ή τις οδηγίες της κυβέρνησης. Στα ομοσπονδιακά κράτη, η τοπική κυβέρνηση είναι ο 3ος ή ο 4ος βαθμός της κυβέρνησης, ενώ στα ενιαία κράτη η τοπική κυβέρνηση συνήθως καταλαμβάνει τη δεύτερη ή τρίτη βαθμίδα της κυβέρνησης, συχνά με μεγαλύτερη αυτονομία από τις διοικητικές μονάδες υψηλότερου επιπέδου (π.χ. περιφέρειες).

Το θέμα της δημοτικής αυτονομίας είναι βασικό θέμα της δημόσιας διοίκησης και διακυβέρνησης. Τα όργανα της τοπικής κυβέρνησης ποικίλλουν σε μεγάλο βαθμό μεταξύ των χωρών. Παρόλο που υπάρχουν παρόμοιες διατάξεις μεταξύ των κρατών όσον αφορά την αυτοδιοίκηση και τη τοπική κυβέρνηση, η ορολογία συχνά διαφέρει. Οι μονάδες τοπικής κυβέρνησης είναι η πολιτεία (συνήθως σε ομοσπονδιακά κράτη), η περιφέρεια, το διαμέρισμα, ο νομός, ο δήμος, η πόλη, η επαρχία και άλλες.

Κατηγορία:Τοπικισμός (πολιτική)
Κατηγορία:Δημοτική διοίκηση
Χάλα Ορμπίτα

Η **Χάλα Ορμπίτα** (πολωνικά:*Hala Orbita*) είναι κλειστή αρένα πολλαπλών χρήσεων, που βρίσκεται στο Βρότσουαφ της Πολωνίας. Φιλοξενεί τους εντός έδρας αγώνες της Σλονσκ Βρότσουαφ και διαθέτει χωρητικότητα 3.000 ατόμων. Χρησιμοποιείται για να φιλοξενήσει αθλητικές διοργανώσεις, όπως αντισφαίρισης, χειροσφαίρισης, καλαθοσφαίρισης, ποδοσφαίρου σάλας και γυμναστικής, καθώς και ως χώρος διεξαγωγής διοργανώσεων πολεμικών τεχνών, συναυλιών, καλλιτεχνικών εκδηλώσεων, εκθέσεων και συνεδρίων. 

## Παραπομπές


Κατηγορία:Κτίρια και κατασκευές στο Βρότσουαφ
Κατηγορία:Γήπεδα καλαθοσφαίρισης στην Πολωνία
Κατηγορία:Γήπεδα πετοσφαίρισης στην Πολωνία
Κατηγορία:Γήπεδα χειροσφαίρισης στην Πολωνία
Κατηγορία:Σλονσκ Βρότσουαφ
Κατηγορία:Κλειστά στάδια στην Πολωνία